b'\n_START_ARTICLE_\nBela (dolina) - Koro\xc5\xa1ka Bela\n_START_PARAGRAPH_\nBela (dolina) je skoraj 2 km dolga stranska dolina v Zgornjesavski dolini na severni strani te doline. Na za\xc4\x8detku doline Bela je vas (naselje) Koro\xc5\xa1ka Bela. Nad dolino je Bel\xc5\xa1\xc4\x8dica z \xc2\xbbdvatiso\xc4\x8daki\xc2\xab\xc2\xa0Mali vrh, Vajne\xc5\xbe in Poto\xc5\xa1ki Stol s skalno steno (skalnim robom) Rjave pe\xc4\x8di. Nad dolino so v Podbel\xc5\xa1\xc4\x8dici planine\xc2\xa0: Poto\xc5\xa1ka, Olipova in Stamare. Po dolini te\xc4\x8de potok Bela. Dolina se za\xc4\x8dne med Strano, Malne\xc5\xbeem in Lni\xc4\x8dami. Na vzhodni strani so \xc5\xa1e Hrastnik, Obe\xc5\xa1nik in Bla\xc5\xbeunove pe\xc4\x8di, na zahodni pa Debelo brdo in Stamarska pe\xc4\x8d (oboje, \xc4\x8de gledamo z vasi). Dolino zaklju\xc4\x8dujejo Vi\xc5\xa1evnik, \xc4\x8crna (Tmin\xc4\x8deva) pe\xc4\x8d in Dile. Po osrednjem delu doline je hrbet Kozji hrbet, ki je nasutje plazov in podorov z Bel\xc5\xa1\xc4\x8dice. Ob potoku Bela so \xc5\xa1e\xc2\xa0: Zevniki, Koni\xc4\x8dev stan, Krnica in Tesen. Nad vasjo sta tudi\xc2\xa0: na zahodni strani Tur\xc5\xa1ka jama in v skalnem robu stene Malne\xc5\xbea \xc5\xbdelezno okno. Domnevno je bila dolina prvotno globoka (bela), nepora\xc5\xa1\xc4\x8dena, skalnata  soteska, ki pa so jo kasneje izdatno zapolnili plazovi in podori. Najve\xc4\x8d je k temu prispeval poru\xc5\xa1eni hrib \xc4\x8cikla, ki je nekdaj stal v Podbel\xc5\xa1\xc4\x8dici, na severni strani doline. Zaradi pogostega zasipavanja doline (plazovi, podori) so v dolini ob\xc4\x8dasno nastajale ojezeritve, kar je povzro\xc4\x8dalo \xc5\xa1tevilne povodnji. Najve\xc4\x8djo je povzro\xc4\x8dil zadnji podor hriba \xc4\x8cikla, leta 1789. Dolino Bela, predvsem Zevnike so povodnji zasule v ve\xc4\x8d plasteh (naj bi bilo 4 do 8 nasutij, morda celo ve\xc4\x8d), zadnje nasutje (leta leta 1789), ki je zasulo tudi vas, pa naj bi bilo debelo celo 5 do 10 m, ponekod tudi ve\xc4\x8d. Po nekaterih virih naj bi bilo to zadnje nasutje sestavljeno iz treh plasti. Zasut (nasut) je tudi ve\xc4\x8dji del zemlji\xc5\xa1\xc4\x8da (polja) proti koritu reke Save (skupaj zasuto ve\xc4\x8d kot 300.000 m\xc2\xb2).'